Wot jutřišeho hač do njedźele swjeći ewangelska wosada w Delnim Wujězdźe 300lětne wobstaće swojeje cyrkwje w tuchwilnej architekturje. Andreas Kirschke je so z čłonku wosadneje cyrkwinskeje rady Johannu Gruner rozmołwjał.
Knjeni Gruner, je Wam 300lětne wobstaće barokneje cyrkwje přičina, horda być?
J. Gruner: Na kóždy pad. Naša cyrkej je jedyn z najrjeńšich wjesnych baroknych Božich domow Sakskeje, štož oficialne zapiski wobkrućeja. Nam je to česć a wjeselo, tajki krasny Boži dom měć.
Čehodla maće runje w Delnim Wujězdźe z jeno 800 wobydlerjemi tajku rjanu cyrkej?
J. Gruner: To zwisuje ze stawiznami. Wot lěta 1711 do 1716 je Johannes Rudolph von Metzrad cyrkej twarić dał. To bě doba barokneje architektury. Wot 1726 do 1735 slědowaše přitwar ložow a wěže. Knjez Friedrich Caspar von Gersdorf měješe dosć pjenjez, zo móžeše tole financować.
Dźěl jubileja budźe němskorěčna inscenacija NSLDź „Gregor so domoj nawróći“.
szl_Latn szl_Latn bos_Latn szl_Latn szl_Latn slv_Latn